11. ฐานะการเงินและผลการดำเนินงาน

11.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2556, 2555 และ 2554
ผู้ตรวจสอบบัญชีไม่มีความเห็นใดๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทไม่พบสิ่งที่เป็นเหตุทำให้เชื่อได้ว่างบการเงินรวมระหว่างกาลและงบการเงินระหว่างกาลเฉพาะบริษัท
ณ วันที่ 30 กันยายน 2556 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
และได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด 30 กันยายน
2556, 2555 และ 2554 แสดงฐานะทางการเงิน และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[]

[]

[]

[]

[]

สูตรการคำนวณ

ระยะเวลาการเก็บหนี้และชำระหนี้ : จำนวนวันตามปีปฎิทินในแต่ละปี

อัตรากำไรขั้นต้น :
กำไรขั้นต้น/รายได้หลักจากการดำเนินธุรกิจไม่รวมรายได้อื่นและกำไรหรือขาดทุนจากอัตราแลกเปลี่ยน

อัตรากำไรสุทธิ :
กำไรสุทธิ/รายได้หลักจากการดำเนินธุรกิจไม่รวมรายได้อื่นและกำไรหรือขาดทุนจากอัตราแลกเปลี่ยน

อัตราผลตอบแทนผู้ถือหุ้น : กำไรสุทธิส่วนที่เป็นของบริษัทใหญ่/ส่วนของผู้ถือหุ้นบริษัทใหญ่เฉลี่ย

อัตราการหมุนของสินทรัพย์ : รายได้รวมไม่รวมกำไรหรือขาดทุนจากอัตราแลกเปลี่ยน/สินทรัพย์

รวมเฉลี่ย

มูลค่าตามบัญชีต่อหุ้น : ส่วนของผู้ถือหุ้น/จำนวนหุ้น

หมายเหตุ:

ตัวเลขงบการเงินปีพ.ศ. 2554
ไม่มีผลการปรับปรุงย้อนหลังซึ่งบริษัทยังไม่นำมาตรฐานการบัญชีฉบับที่ 21 มาปฏิบัติสำหรับปีพ.ศ.
2554 บริษัทนำมาตรฐานการบัญชีฉบับที่ 21 มาปฏิบัติโดยเลือกใช้วิธีปรับปรุงย้อนหลัง
ซึ่งมีผลการปรับย้อนหลังต่องบการเงินปีพ.ศ. 2555

11.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ของฝ่ายจัดการ

บริษัท โทรีเซนไทย เอเยนต์ซีส์ จำกัด (มหาชน) (“TTA”) รายงานผลขาดทุนสุทธิจำนวน 5,080
ล้านบาท และผลขาดทุนต่อหุ้น 5.86 บาท สำหรับผลการดำเนินงานประจำปี 2556 ระหว่าง 1
ตุลาคม 2555 ถึง 30 กันยายน 2556 (รอบปีบัญชี 2556) เปรียบเทียบกับผลขาดทุนสุทธิจำนวน
4,494 ล้านบาท และผลขาดทุนต่อหุ้น 6.35 บาท สำหรับผลการดำเนินงานในช่วงระหว่าง 1
ตุลาคม 2554 ถึง 30 กันยายน 2555 (รอบปีบัญชี 2555)

ผลขาดทุนสุทธิ 5,080 ล้านบาท
มีสาเหตุหลักมาจากการตั้งสำรองการด้อยค่าของสินทรัพย์หลายรายการ
หากพิจารณาเฉพาะผลจากการดำเนินงานจะเห็นว่าโทรีเซนชิปปิ้ง มีผลขาดทุนสุทธิสูงขึ้น
เนื่องจากต้องเผชิญกับปัญหาอัตราค่าระวางเรือตกต่ำที่สุดในรอบ 25 ปี
อย่างไรก็ดีผลขาดทุนนี้ได้รับการชดเชยบางส่วนจากผลการดำเนินงานที่ดีขึ้นอย่างมากของบริษัท
เมอร์เมด มาริไทม์ จำกัด (มหาชน) หรือ เมอร์เมด

-   โทรีเซนชิปปิ้ง ยังสามารถสร้างผลกำไรจากการดำเนินงานก่อนหักดอกเบี้ย ภาษี
    ค่าเสื่อมและค่าตัดจำหน่าย (EBITDA) ถึงแม้ว่า ดัชนีบอลติค BDI เฉลี่ยอยู่ที่ 986
    จุดในปีบัญชี 2556 ซึ่งนับว่าต่ำที่สุดนับตั้งแต่ปี 2542 อัตราค่าระวางเรือเฉลี่ย (TCE)
    ของโทรีเซนชิปปิ้ง อยู่ที่ 8,364 ดอลลาร์สหรัฐอเมริกาต่อวัน ลดลงจากปีก่อน 18%
    ซึ่งต่ำกว่าระดับจุดคุ้มทุนก่อนหักดอกเบี้ยและภาษี ทำให้มีผลขาดทุนก่อนหักดอกเบี้ยและภาษี
    (EBIT) เพิ่มขึ้น 166%

-   เมอร์เมด มีผลกำไรสุทธิเติบโตขึ้นเกือบห้าเท่าตัว จากอัตราค่าเช่าเรือรายวัน
    และอัตราการใช้ประโยชน์จากเรือธุรกิจวิศวกรรมใต้ทะเลที่สูงขึ้น
    ในขณะที่มีการเริ่มรับรู้ส่วนแบ่งจากผลกำไรที่มาจากบริษัท เอเชีย ออฟชอร์ ดริลลิ่งค์ จำกัด
    (“AOD”) ซึ่งเป็นบริษัทร่วมที่เมอร์เมดถือหุ้นอยู่ 33.8%

-   UMS ยังคงเผชิญหน้ากับความท้าทายหลายประการ
    ทั้งจากโรงงานสมุทรสาครที่เพิ่งกลับมาดำเนินการอีกครั้ง แต่ยังไม่เต็มประสิทธิภาพ
    และจากราคาถ่านหินที่ลดลง หากไม่มีการตั้งค่าสำรองการลดมูลค่าของถ่านหินจำนวน 243
    ล้านบาทระหว่างปีแล้ว ผลขาดทุนสุทธิของ UMS ในปีนี้น่าจะลดลงจากปีก่อน 26%
    จากการลดยอดขายถ่านหินลง

-   บาคองโค มีผลการดำเนินงานที่ดีเป็นประวัติการณ์ในปีบัญชี 2556
    โดยมีกำไรสุทธิเพิ่มขึ้นจากปีก่อน 24% ซึ่งส่วนใหญ่เป็นผลมาจากอัตรากำไรเบื้องต้นที่ดีขึ้น
    ปริมาณขายที่ระดับ 196,400 ตันก็สูงที่สุดเท่าที่เคยมีมา
    ในขณะที่รายได้จากการให้เช่าคลังสินค้าก็เพิ่มขึ้นจากปีก่อนกว่าเท่าตัว
    หลังจากที่เปิดตัวคลังสินค้าหมายเลข 5 ไปเมื่อเดือนกุมภาพันธ์ที่ผ่านมา

  ----------------------------------- -----------------------------------
  []                                  []

  ----------------------------------- -----------------------------------

-   รายได้รวมอยู่ที่ 18,463 ล้านบาท เพิ่มขึ้น 13% จากปีก่อน รายได้ที่สูงขึ้นของโทรีเซนชิปปิ้ง
    (เพิ่มขึ้น 35% จากปีก่อน) และเมอร์เมด (เพิ่มขึ้น 44% จากปีก่อน)
    สูงพอที่จะชดเชยรายได้ที่ลดลงของ UMS (ลดลง 44% จากปีก่อน) และบาคองโค (ลดลง 4%
    จากปีก่อน) โดยโทรีเซนชิปปิ้งเช่าเรือเข้ามาเสริมมากขึ้น
    ส่งผลให้จำนวนวันเดินเรือและรายได้จากจากค่าระวางเรือสูงขึ้น
    ในขณะที่เมอร์เมดมีรายได้สูงขึ้นจากสัญญาการให้บริการดำน้ำที่ทำไว้กับ Saudi Aramco
    และการให้บริการเรือวิศวกรรมใต้ทะเลที่เต็มรูปแบบมากขึ้น

-   ต้นทุนตรงรวมเพิ่มขึ้น 17% จากปีก่อน เป็น 14,548 ล้านบาท
    โดยต้นทุนที่สูงขึ้นจากการจำนวนวันเดินเรือที่เพิ่มขึ้นของโทรีเซนชิปปิ้ง
    และต้นทุนค่าให้บริการในสัญญาที่วิศวกรรมใต้ทะเลที่สูงขึ้นของเมอร์เมด
    ถูกชดเชยบางส่วนด้วยต้นทุนในการขายที่ลดลงของ UMS และบาคองโค
    ดังนั้นกำไรเบื้องต้นของกลุ่มจึงเพิ่มขึ้น 1% ต่อปี เป็น 3,915 ล้านบาท

[]

-   ค่าใช้จ่ายเกี่ยวกับการขายและการบริหาร (SG&A) เพิ่มขึ้น 14% จากปีก่อนมาอยู่ที่ 2,118
    ล้านบาท
    ซึ่งส่วนใหญ่เป็นผลมาจากค่าใช้จ่ายในการเริ่มงานตามสัญญาในภูมิภาคตะวันออกกลางของเมอร์เมด
    และค่าใช้จ่ายในการทำตลาดภายในประเทศเวียดนามที่สูงขึ้นของบาคองโค
    ส่งผลให้ผลกำไรจากการดำเนินงานก่อนหักดอกเบี้ย ภาษี ค่าเสื่อม และค่าตัดจำหน่าย
    (EBITDA) ในไตรมาสนี้ลดลงจากไตรมาสเดียวกันของปีก่อน 11% มาอยู่ที่ 1,797 ล้านบาท

-   ส่วนแบ่งกำไรในไตรมาสนี้เพิ่มขึ้น 94% จากปีก่อนมาอยู่ที่ 250 ล้านบาท โดยบริษัท เอเชีย
    ออฟชอร์ ดริลลิ่งค์ จำกัด (“AOD”) ซึ่งเป็นบริษัทร่วมที่เมอร์เมดถือหุ้นอยู่ 33.8%
    มีส่วนแบ่งผลกำไร 122 ล้านบาท เพิ่มขึ้นจากส่วนแบ่งผลขาดทุน 10 ล้านบาทในปีที่แล้ว
    โดยรวมแล้วผลกำไรจากการดำเนินงานก่อนหักดอกเบี้ยและภาษี (EBIT) ปีนี้จึงอยู่ที่ 640
    ล้านบาท ลดลง 22% จากปีก่อน

-   ผลขาดทุนก่อนรายการพิเศษ กำไร/ขาดทุนจากอัตราแลกเปลี่ยน
    และส่วนของผู้ถือหุ้นส่วนน้อยอยู่ที่ 97 ล้านบาทในปีนี้ เทียบกับผลกำไร 57 ล้านบาทในปีที่แล้ว

-   ผลขาดทุนสุทธิรวม 5,080 ล้านบาท ในปีนี้มีสาเหตุหลักมาจากการรายการพิเศษหลายรายการ
    โดยรายการพิเศษหลักๆ ประกอบด้วย:

[]

การตั้งสำรองและบันทึกรายการพิเศษเหล่านี้
เป็นไปตามหลักการทำรายงานการเงินด้วยความระมัดระวังรอบคอบ
ซึ่งระบุให้บริษัทพิจารณามูลค่าในการใช้งานของสินทรัพย์เป็นประจำทุกปี
และได้ผ่านการพิจารณาโดยละเอียดรอบคอบแล้วโดยผู้บริหาร คณะกรรมการ และที่ปรึกษาภายนอก

  -----------------------------------------------------------------------
  Performance Overview by Business Group

  []

  Key Ratios

  []

  Summary of Statement of Cash Flows

  []
  -----------------------------------------------------------------------

กลุ่มธุรกิจขนส่ง

ดัชนีบอลติคต่ำสุดตั้งแต่ปีบัญชี 2542

การเติบโตของปริมาณการค้าขายที่ลดลง
และภาวะกองเรือล้นตลาดยังคงส่งผลลบต่อธุรกิจเรือบรรทุกสินค้าแห้งเทกอง
โดยอัตราค่าระวางเรือในปีบัญชี 2556 ไม่ได้ฟื้นกลับขึ้นมาตามการคาดการณ์ของตลาด
หากยังคงอยู่ในระดับต่ำเป็นประวัติการณ์เฉพาะในไตรมาส 4/2556 ดัชนีบอลติค (BDI) เพิ่มขึ้น
45% เมื่อเทียบกับไตรมาสที่ผ่านมา (เพิ่มขึ้น 53% จากไตรมาสเดียวกันของปีก่อน) มาอยู่ที่ระดับ
1,292 จุด ซึ่งส่วนใหญ่เป็นผลมาจากตลาด Capesize
ซึ่งมีอัตราค่าระวางเรือเพิ่มขึ้นจากไตรมาสก่อนถึงสามเท่าจากการนำเข้าสินแร่เหล็กและถ่านหินของจีนที่สูงขึ้น
การนำเข้าสินแร่เหล็กและถ่านหินของจีนในเดือนกรกฎาคมและสิงหาคมเพิ่มขึ้น 11% และ 10%
เมื่อเทียบกับช่วงเวลาครึ่งแรกของปีตามลำดับ

[]

ถึงแม้ว่า BDI จะปรับสูงขึ้นมากในไตรมาสสุดท้าย แต่ค่าเฉลี่ยตลอดทั้งปีบัญชี 2556 ของ BDI
ยังอยู่เพียงแค่ 986 จุดเท่านั้น ซึ่งลดลง 15% เมื่อเทียบกับปีที่ผ่านมา และต่ำกว่าค่าเฉลี่ยในปี
2542 ที่เคยลดไปอยู่ที่ 963 จุด การปรับตัวลดลงของ BDI ส่วนใหญ่เกิดขึ้นในตลาด Supramax
และ Panamax โดยอัตราค่าระวางเฉลี่ยของตลาด Supramax (BSI) อยู่ที่ 8,715
ดอลลาร์สหรัฐอเมริกาต่อวันในปี 2556 ลดลง 22% จากระดับ 11,167
ดอลลาร์สหรัฐอเมริกาต่อวันในปี 2555 ในขณะที่สถานการณ์ของตลาด Handysize ดีกว่าเล็กน้อย
โดยอัตราค่าระวางเฉลี่ยในตลาด Handysize (BHSI) ลดลงจากปีก่อน 14% มาอยู่ที่ 7,301
ดอลลาร์สหรัฐอเมริกาต่อวัน ในขณะที่ตลาด Capesize มีการปรับตัวลดลงจากปีก่อนน้อยที่สุด
แต่เป็นตลาดที่มีความผันผวนมากที่สุด โดยอัตราค่าระวางเฉลี่ยในตลาด Capesize (BCI)
เปิดต้นปีที่ประมาณ 8,400 ดอลลาร์สหรัฐอเมริกาต่อวัน และตกรูดมาอยู่ที่ 4,200
ดอลลาร์สหรัฐอเมริกาต่อวันในช่วงต้นเดือนมีนาคม และพุ่งทะยานกลับไปยืนเหนือระดับ 42,000
ดอลลาร์สหรัฐอเมริกาต่อวันในช่วงปลายเดือนกันยายน ส่งผลให้อัตราค่าระวางเฉลี่ยของตลาด
Capesize ตลอดทั้งปีอยู่ที่ 11,148 ดอลลาร์สหรัฐอเมริกาต่อวัน ลดจากปีก่อนเพียง 2%

เมื่อสิ้นสุดปีบัญชี 2556 เฟิร์นเล่ย์ส์คาดการณ์ว่า ปริมาณกองเรือสินค้าแห้งเทกอง
ทั่วโลกมีจำนวนทั้งสิ้น 9,873 ลำ มีขนาดระวางบรรทุกรวมทั้งสิ้น 713 ล้านเดทเวทตัน
เพิ่มขึ้นไม่ถึง 6% จากช่วงสิ้นปีบัญชี 2555 และขยายตัวช้าลงจากปีก่อนหน้าซึ่งเคยเติบโตสูงถึง 13%

บันทึกการด้อยค่าของกองเรือมูลค่า 3,917 ล้านบาท

มาตรฐานการบัญชีกำหนดให้บริษัทต้องพิจารณาตัวชี้วัดของการบันทึกการด้อยค่าของสินทรัพย์ที่มีอยู่
กล่าวคือสินทรัพย์นั้นมีมูลค่าสูงทางบัญชีกว่ามูลค่าที่คาดว่าจะได้รับหรือไม่
และเนื่องจากธุรกิจชิปปิ้งอยู่ในช่วงตกต่ำมานาน และอัตราค่าระวางเรือลดลงอย่างมาก
ส่งผลให้มูลค่าของเรือลดลง โทรีเซนชิปปิ้งจึงได้บันทึกการด้อยค่าของกองเรือมูลค่า 3,917
ล้านบาทในปี 2556 ทั้งนี้หลังจากการบันทึกการด้อยค่าในครั้งนี้
มูลค่าทางบัญชีของกองเรือโทรีเซนชิปปิ้งสอดคล้องกับมูลค่าตลาดแล้ว

[]

จากการบันทึกการด้อยค่าของสินทรัพย์ โทรีเซนชิปปิ้งจึงรายงานผลขาดทุนสุทธิ 4,138
ล้านบาทในปีบัญชี 2556 เมื่อเทียบกับผลขาดทุนสุทธิที่ 839 ล้านบาทในปีก่อนหน้า
หากไม่รวมรายการพิเศษต่างๆ แล้วโทรีเซนชิปปิ้งน่าจะมีผลขาดทุนสุทธิอยู่ที่ 261 ล้านบาทในปีบัญชี
2556 เทียบกับผลกำไรสุทธิ 85 ล้านบาทในปี 2555 รายได้จากค่าระวางเรืออยู่ที่ 4,747
ล้านบาท เพิ่มขึ้น 35% จากปีก่อนจากการเช่าเรือมาให้บริการเพิ่มขึ้นราวสามเท่า
เพื่อรองรับฐานลูกค้าที่เพิ่มขึ้น ในช่วงปีบัญชี 2556 โทรีเซนชิปปิ้ง มีจำนวนเรือให้บริการเฉลี่ยทั้งสิ้น
29.2 ลำ (แบ่งเป็นเรือที่เป็นเจ้าของเอง 16.1 ลำ และเรือที่เช่ามา 13.1 ลำ)
เพิ่มขึ้นจากจำนวนเรือเฉลี่ยเมื่อปีก่อนที่ 19.4 ลำ (แบ่งเป็นเรือที่เป็นเจ้าของเอง 14.9 ลำ
และเรือเช่า 4.5 ลำ)

[]

อัตราค่าระวางเรือเฉลี่ยของโทรีเซนชิปปิ้ง (TCE) อยู่ที่ระดับ 8,364
ดอลลาร์สหรัฐอเมริกาต่อวันในปีบัญชี 2556 ลดลง 18% จากปีก่อน
ซึ่งเป็นไปในทิศทางเดียวกันกับอัตราค่าระวางเฉลี่ยของตลาด Supramax (BSI)
ซึ่งโทรีเซนชิปปิ้งใช้เป็นเกณฑ์มาตรฐานในการวัดผลงาน
หลังจากปรับฐานของขนาดกองเรือซึ่งอยู่ที่ประมาณ 90% ของ BSI แล้ว TCE ของ
โทรีเซนชิปปิ้งยังคงสูงกว่าของ BSI ประมาณ 7% ในช่วงปีบัญขี 2556 TCE
ของเรือที่โทรีเซนชิปปิ้งเช่าเข้ามาปรับตัวดีขึ้นจากที่ติดลบวันละ 13
ดอลลาร์สหรัฐอเมริกาเมื่อปีที่แล้ว มาเป็นบวกวันละ 152 ดอลลาร์สหรัฐอเมริกาในปีนี้

โทรีเซนชิปปิ้งยังคงพยายามควบคุมต้นทุนค่าใช้จ่ายมาโดยตลอด
โดยค่าใช้จ่ายในส่วนของการเป็นเจ้าของเรือ
ซึ่งเป็นส่วนใหญ่ที่สุดของค่าใช้จ่ายในการดำเนินงานที่เป็นเงินสดอยู่ที่ระดับ 4,087
ดอลลาร์สหรัฐอเมริกาต่อวัน เพิ่มขึ้น 2% จากปีก่อน
เนื่องจากค่าใช้จ่ายด้านลูกเรือที่เพิ่มขึ้นจากการแข่งขันที่สูงขึ้น
แต่ค่าใช้จ่ายในส่วนนี้ยังคงต่ำกว่าค่าเฉลี่ยของตลาดที่ระดับ 4,500-4,600
ดอลลาร์สหรัฐอเมริกาต่อวัน ค่าใช้จ่ายในการนำเรือเข้าซ่อมบำรุง ลดลง 12% จากปีก่อนมาอยู่ที่
744 ดอลลาร์สหรัฐอเมริกาต่อวันเนื่องจากเรือมีอายุเฉลี่ยน้อยลง
และการวางแผนซ่อมบำรุงเรือโดยลูกเรือที่มีมากขึ้น ต้นทุนค่าใช้จ่ายรวมต่อวันอยู่ที่ระดับ 9,823
ดอลลาร์สหรัฐอเมริกาต่อวันในปี 2556 ลดลง 2% จากปีก่อน แต่ยังคงสูงกว่าอัตราค่าเฉลี่ย TCE
ที่ทำได้ในปีนี้

ดังนั้น โทรีเซนชิปปิ้ง จึงมีผลขาดทุนจากการดำเนินงานก่อนหักดอกเบี้ยและภาษี (EBIT) ที่ 143
ล้านบาทในปีนี้ ลดลงจากผลกำไรจากการดำเนินงานก่อนหักดอกเบี้ยและภาษี 217
ล้านบาทเมื่อปีก่อน อย่างไรก็ดีด้วยค่าใช้จ่ายต่อวันที่เป็นตัวเงินอยู่ประมาณที่ 6,200
ดอลลาร์สหรัฐอเมริกาต่อวัน
ทำให้โทรีเซนชิปปิ้งยังคงสามารถมีผลกำไรจากการดำเนินงานก่อนหักดอกเบี้ย ภาษี ค่าเสื่อม
และค่าตัดจำหน่าย (EBITDA) เป็นบวกได้ที่ 337 ล้านบาทในปี 2556
ท่ามกลางสถานการณ์ค่าระวางเรือที่ตกต่ำ

โทรีเซนชิปปิ้งประเมินว่าฐานต้นทุนการดำเนินงาน และจุดคุ้มทุนกำไรสุทธิจะลดลงมาอยู่ที่ 8,900
ดอลลาร์สหรัฐอเมริกาต่อวัน หลังจากการบันทึกการด้อยค่าของกองเรือ
เนื่องจากค่าเสื่อมราคาของเรือลดลง

+-----------------------------------------------------------------------+
|                                                                       |
+-----------------------------------------------------------------------+
| []                                                                    |
+-----------------------------------------------------------------------+
| []                                                                    |
|                                                                       |
| Note:                                                                 |
|                                                                       |
| (1) Calendar days are the total calendar days TTA owned the vessels   |
| in our fleet for the relevant period, including off hire days         |
| associated with major repairs, dry dockings, or special or            |
| intermediate surveys.                                                 |
|                                                                       |
| (2) Available service days are calendar days ⁽¹⁾ less planned off     |
| hire days associated with major repairs, dry dockings, or special or  |
| intermediate surveys.                                                 |
|                                                                       |
| (3) Operating days are the available days ⁽²⁾ less unplanned off-hire |
| days, which occurred during the service voyage.                       |
|                                                                       |
| (4) Fleet utilisation is the percentage of time that our vessels      |
| generated revenues and is determined by dividing operating days by    |
| available service days for the relevant period.                       |
|                                                                       |
| (5) Average number of vessels is the number of vessels that           |
| constituted our fleet for the relevant period, as measured by the     |
| total operating days for owned fleet plus voyage days for chartered   |
| in fleet during the period divided by the number of calendar days in  |
| the relevant period.                                                  |
+-----------------------------------------------------------------------+

[]

รับมอบเรือ 3 ลำเข้าสู่กองเรือในปี 2556

เมื่อสิ้นสุดรอบปีบัญชี 2556 กองเรือของโทรีเซนชิปปิ้งมีจำนวนทั้งสิ้น 18 ลำ แบ่งเป็นขนาด
Handymax 8 ลำ และขนาด Supramax 10 ลำ มีอายุเฉลี่ย 10.1 ปี และขนาดบรรทุกรวมเฉลี่ย
46,087 เดทเวทตัน ในช่วงปี 2556
โทรีเซนชิปปิ้งได้รับมอบเรือสั่งต่อใหม่สองลำจากอู่ต่อเรือวินาชิน ได้แก่ เรือทอร์ เบรฟ ขนาด
53,506 เดทเวทตัน เมื่อวันที่ 15 พฤศจิกายน 2555 และเรือทอร์ บรีซ ขนาด 53,506
เดทเวทตัน เมื่อวันที่ 20 สิงหาคม 2556 นอกจากนี้ โทรีเซนยังซื้อเรือทอร์ เฟียร์เลส ซึ่งเป็นเรือ
Supramax มือสองขนาด 54,881 เดทเวทตัน มาเมื่อวันที่ 6 มิถุนายน 2556
และทำการขายเรือทอร์ จูปิเตอร์ อายุ 26 ปี ไปในเดือนธันวาคม 2555
เพื่อนำไปแปรรูปเป็นเศษซาก

แผนการขยายกองเรือของโทรีเซนชิปปิ้งล่าช้าไปบ้างในปี 2556
เนื่องจากมีการเข้มงวดกับการปล่อยเงินกู้ในธุรกิจเดินเรือเป็นอย่างมาก อย่างไรก็ดี
กลยุทธ์ของโทรีเซนชิปปิ้งยังไม่เปลี่ยนแปลงโดยโทรีเซนชิปปิ้งยังตั้งใจที่จะขยาย
และปรับปรุงกองเรือให้มีความทันสมัย โดยซื้อเรือในช่วงที่ราคาเรืออยู่ที่ระดับต่ำสุดของวัฎจักร
เพื่อสร้างความได้เปรียบทางการแข่งขันในระยะยาว โดยในแผนขยายกองเรือนั้น
โทรีเซนชิปปิ้งคาดว่าจะซื้อเรือเพิ่มขึ้นไม่เกิน 6 ลำ ในราคาที่เหมาะสมในช่วง 12-18
เดือนข้างหน้า

หลังจากประสบความสำเร็จกับการเปิดสำนักงานสาขาในโคเปนเฮเกน ปัจจุบัน
โทรีเซนชิปปิ้งกำลังวางแผนที่จะเปิดสำนักงานแห่งใหม่ในสหรัฐอเมริกาในปี 2557
เพื่อขยายขอบเขตการให้บริการออกไปให้ครอบคลุมมากขึ้น รองรับลูกค้าคาร์โก้ เจ้าของสินค้า
ผู้ให้บริการ รวมถึงเหล่าโบรกเกอร์ในภูมิภาคนี้ได้มากขึ้น

คาดว่าค่าระวางเรือน่าจะปรับตัวสูงขึ้นในปี 2557

แนวโน้มโดยรวมของอัตราค่าระวางเรือในปี 2557 น่าจะค่อยๆ ปรับตัวสูงขึ้นเมื่อเทียบกับปี 2556
ทั้งนี้ในช่วงครึ่งแรกของไตรมาส 1/2557 ค่าเฉลี่ยของ BDI ยืนเหนือ 1,700 จุด เพิ่มขึ้น 80%
จากค่าเฉลี่ยของปี 2556

มาร์ซอฟต์คาดว่าอุปสงค์ตลาดเรือบรรทุกสินค้าแห้งเทกองทั่วโลกจะเติบโตขึ้นกว่า 7% ในปี 2557
โดยส่วนใหญ่มาจากธุรกิจที่เกี่ยวเนื่องกับสินค้าเหล็กกล้า ถ่านหินและธัญพืช
ในด้านอุปทานคาดว่าการส่งมอบเรือจะลดลงจาก 63 ล้านเดทเวทตันในปี 2556 มาอยู่ที่เฉลี่ย 46
ล้านเดทเวทตันในปี 2557 ถึงแม้ว่าจะมีการคาดการณ์ว่า การปลดระวางเรือจะลดลง
แต่ก็น่าจะอยู่ที่ระดับประมาณ 18 ล้านเดทเวทตันต่อปี
ส่งผลให้การเติบโตของกองเรือน่าจะชะลอลงมาอยู่ที่ระดับ 5% ในปี 2557 และเหลือ 3% ในปี
2558

การสั่งต่อเรือใหม่เพิ่มขึ้นยังคงเป็นปัจจัยที่น่ากังวล โดยเฉพาะอย่างยิ่ง
เมื่อยังไม่เห็นสัญญาณการชะลอการสั่งต่อเรือในอนาคตอันใกล้นี้
ยอดการสั่งต่อเรือใหม่ในช่วงเก้าเดือนแรกของปี 2556 สูงกว่า 40 ล้านเดทเวทตัน
ซึ่งโดยมากเป็นเรือขนาดใหญ่ เช่น Capesize และ Ultramax
นี่เป็นการเพิ่มขึ้นอย่างมีนัยสำคัญจากยอดการสั่งต่อเรือใหม่ 25 ล้านตันสำหรับทั้งปี 2555
อย่างไรก็ดีเมื่อเทียบกับกองเรือทั้งหมด ยอดสั่งจอง ณ ระดับ 18%
ของกองเรือยังนับว่าต่ำที่สุดตั้งแต่ปี 2546

กลุ่มธุรกิจพลังงาน

ผลการดำเนินงานดีขึ้น

เมอร์เมดมีผลกำไรสุทธิ 320 ล้านบาท ในปีบัญชี 2556 เพิ่มขึ้นเกือบห้าเท่าจาก 67
ล้านบาทในปีที่แล้ว รายได้รวมอยู่ที่ 8,243 ล้านบาท เพิ่มขึ้น 44% จากปีก่อน
โดยส่วนใหญ่เป็นผลมาจากการดำเนินงานของธุรกิจวิศวกรรมใต้ทะเล
ซึ่งสัญญาว่าจ้างเรือวิศวกรรมใต้ทะเลที่เต็มรูปแบบมากขึ้น เช่น สัญญาการให้บริการดำน้ำกับ Saudi
Aramco นำไปสู่อัตราค่าเช่าเรือรายวันที่สูงขึ้น เมอร์เมด ออฟชอร์ เซอร์วิสเซส (MOS)
มีอัตราการใช้ประโยชน์ของเรือวิศวกรรมใต้ทะเลที่ 66% ในปีบัญชี 2556 นี้ ในขณะที่ เมอร์เมด
ดริลลิ่งค์ มีอัตราการใช้ประโยชน์ของเรือขุดเจาะท้องแบน 58.3% ในปีบัญชี 2556 ลดลงจาก
64.5% ในปีบัญชี 2555 โดยเรือขุดเจาะ MTR-2 ก็เข้าตรวจสภาพบำรุงรักษา (Special
Periodic Survey) ตั้งแต่ช่วงเดือนพฤศจิกายน 2555 ถึงเดือนเมษายน 2556
และเพิ่งจะกลับมาปฏิบัติงานอีกครั้งเมื่อวันที่ 29 พฤษภาคม 2556 ส่วนเรือขุดเจาะ MTR-1
ก็ว่างงานนับตั้งแต่สัญญาสิ้นสุดลงเมื่อเดือนกรกฎาคม

จากการที่เมอร์เมดมีต้นทุนค่าใช้จ่ายในการเริ่มต้นสัญญาวิศวกรรมใต้ทะเลที่เต็มรูปแบบเพิ่มขึ้น
ส่งผลให้ต้นทุนตรงสูงขึ้นจากปีก่อน 60% เป็น 5,989 ล้านบาท
ในขณะที่ค่าใช้จ่ายเกี่ยวกับการขายและการบริหาร (SG&A) เพิ่มขึ้น 52% จากปีก่อนมาอยู่ที่ 885
ล้านบาทจากจำนวนพนักงานในตะวันออกกลางที่เพิ่มขึ้น
ดังนั้นเมอร์เมดจึงมีผลกำไรจากการดำเนินงานก่อนหักดอกเบี้ย ภาษี ค่าเสื่อม และค่าตัดจำหน่าย
(EBITDA) ค่อนข้างใกล้เคียงกับปีที่ผ่านมาที่ 1,369 ล้านบาท
เป็นที่น่าสังเกตว่าส่วนแบ่งกำไรเติบโตขึ้นมาอย่างมากในปีนี้ โดยเปลี่ยนจากผลขาดทุนที่ 10
ล้านบาทในปีบัญชี 2555 พลิกกลับมามีกำไรถึง 124 ล้านบาทในปีบัญชี 2556
ซึ่งโดยส่วนใหญ่เป็นผลมาจาก บริษัท เอเชีย ออฟชอร์ ดริลลิ่งค์ จำกัด (AOD)
ซึ่งเป็นบริษัทร่วมที่เมอร์เมดถือหุ้นอยู่ 33.8% เรือขุดเจาะสามขา AOD I และ AOD II
ได้เริ่มต้นปฏิบัติงานตามสัญญาว่าจ้างงานระยะเวลา 3 ปีที่ทำไว้กับ Saudi Aramco แล้วเมื่อวันที่
1 พฤษภาคม และ 13 กรกฎาคม ตามลำดับ ส่งผลให้ ผลกำไรก่อนหักดอกเบี้ยและภาษี (EBIT)
ของเมอร์เมดเพิ่มขึ้น 17% มาเป็น 816 ล้านบาท

ธุรกิจเรือขุดเจาะและวิศวกรรมใต้ทะเลมีแนวโน้มเป็นบวก

แนวโน้มสำหรับธุรกิจให้บริการนอกชายฝั่งยังคงเป็นบวก สำหรับธุรกิจวิศวกรรมใต้ทะเล
เมอร์เมดพบว่ามี อุปสงค์สำหรับเรือให้บริการนอกชายฝั่งและบริการอื่นๆ
ที่เกี่ยวข้องเพิ่มสูงขึ้นมากในหลายภูมิภาค อย่างไรก็ดี
สัญญาจ้างงานของเมอร์เมดบางส่วนยังคงเป็นสัญญาระยะสั้น
และอาจถูกเปลี่ยนแปลงได้ตามความต้องการของลูกค้า
เมอร์เมดจึงยังคงต้องมุ่งมั่นที่จะหาสัญญาที่ให้ผลตอบแทนที่สูงขึ้นและมีระยะเวลาของการว่าจ้างที่นานขึ้น
โดยเฉพาะในน่านน้ำหรือตลาดที่มีการเติบโตสูง เช่น ตะวันออกกลาง และยุโรป ยกตัวอย่างเช่น
ในปี 2557 เรือเมอร์เมด เอ็นดัวเรอร์ จะไปปฏิบัติการสำรวจ ซ่อมแซม และบำรุงรักษา
ในแถบบริเวณทะเลเหนือ
และด้วยแนวโน้มที่การดำเนินการสำรวจและขุดเจาะในภาคธุรกิจน้ำมันและก๊าซ
ยังคงมีปริมาณเพิ่มสูงขึ้นอย่างต่อเนื่อง เมอร์เมดจึงมองแนวโน้มของธุรกิจนี้เป็นบวกในช่วง 12
เดือนข้างหน้า

แนวโน้มของธุรกิจเรือขุดเจาะเองก็เป็นบวกเช่นเดียวกัน
อุปสงค์-อุปทานของตลาดเรือขุดเจาะท้องแบนมีแนวโน้มที่ดี
ดังจะเห็นได้จากอัตราค่าเช่าเรือรายวันและอัตราการใช้ประโยชน์ของเรือ
เมอร์เมดได้วางแผนการตลาดเพื่อให้เรือขุดเจาะ MTR-1
ได้คงทำหน้าที่เป็นเรือสนับสนุนการทำงานนอกชายฝั่งต่อไปหลังจากที่สัญญาเดิมสิ้นสุดลงในเดือนกรกฎาคม
ส่วนเรือขุดเจาะ MTR-2 ได้เริ่มปฏิบัติงานตามสัญญาว่าจ้างงานระยะเวลา 2 ปี
ในประเทศอินโดนีเซียในช่วงปลายเดือนพฤษภาคมที่ผ่านมา

อุปสงค์โดยรวมสำหรับเรือขุดเจาะสามขาปรับตัวดีขึ้นทั่วโลก
มีความต้องการใช้งานเรือขุดเจาะสามขาที่มีประสิทธิภาพสูงในภูมิภาคที่เกี่ยวข้อง
โดยเฉพาะอย่างยิ่ง เอเชีย และตะวันออกกลาง หลังจากรับมอบเรือขุดเจาะสามขา AOD I AOD
II และ AOD III ไปในปี 2556 เรือทั้งสามลำก็ได้เริ่มงานตามสัญญาว่าจ้างงานระยะเวลา 3
ปีที่ทำไว้กับ Saudi Aramco แล้ว โดยเรือ AOD III เริ่มสัญญาเมื่อวันที่ 10 ตุลาคมที่ผ่านมา
คาดว่าส่วนแบ่งผลกำไรจาก AOD จะเพิ่มขึ้นในรอบปีบัญชี 2557
เมื่อเรือขุดเจาะแบบสามขาทั้งสามลำได้ทำงาน

เพิ่มทุนเสร็จสิ้นในเดือนตุลาคม

เมอร์เมดประสบความสำเร็จในการเพิ่มทุนผ่านการออกหุ้นสามัญเพิ่มทุน
และเสนอขายให้กับบุคคลในวงจำกัดเมื่อช่วงต้นเดือนตุลาคม โดยสามารถระดมเงินทุนได้ประมาณ
176 ล้านดอลลาร์สิงคโปร์ ด้วยการออกหุ้นสามัญใหม่ประมาณ 628.8 ล้านหุ้น ในราคาหุ้นละ 0.28
ดอลลาร์สิงคโปร์
โดยเมอร์เมดจะนำเงินที่ได้จากการเพิ่มทุนใช้ในการซื้อเรือขุดเจาะท้องแบนใหม่จำนวน 2 ลำ
และเพื่อการลงทุนอื่นๆ ทั้งนี้ TTA
ได้เข้าซื้อหุ้นเพิ่มทุนดังกล่าวเต็มจำนวนสิทธิที่มีสัดส่วนการถือครองหุ้นในเมอร์เมดจึงอยู่ที่ 57.14%
เช่นเดิม

กลุ่มธุรกิจโครงสร้างพื้นฐาน

ผลขาดทุนสุทธิของ UMS สูงขึ้นจากการตั้งสำรองการลดมูลค่าของถ่านหิน

ปีบัญชี 2556 เป็นปีที่ท้าทายอย่างยิ่งสำหรับ UMS
เนื่องจากโรงงานที่สมุทรสาครไม่สามารถดำเนินการอย่างเต็มประสิทธิภาพ ในขณะเดียวกัน UMS
ก็ต้องเผชิญกับปัญหาราคาถ่านหินลดลง ในปีนี้ UMS มีผลขาดทุนสุทธิ 335 ล้านบาท เทียบกับ 255
ล้านบาทในปีบัญชี 2555 รายได้ 1,931 ล้านบาท ลดลง 44% เมื่อเทียบกับปีก่อน เนื่องจาก UMS
ชะลอการจำหน่ายถ่านหิน 0-5 มม. ลงเพื่อลดการขาดทุน UMS ขายถ่านหินได้ประมาณ 791,000
ตันในปี 2556 ลดลง 43% จากระดับ 1.4 ล้านตันในปี 2555 ซึ่ง UMS เร่งขายถ่านหินขนาด 0-5
มม. เพื่อลดสต็อคถ่านหินในคลังซึ่งเป็นหนึ่งในเงื่อนไขสำคัญ
ในการขออนุญาตกลับมาเปิดโรงงานที่สมุทรสาครได้อีกครั้ง อัตรากำไรเบื้องต้นสูงขึ้นมาอยู่ที่ 18.1%
เนื่องจากสัดส่วนการขายถ่านหินขนาด 0-5 มม. ที่มีกำไรต่ำได้ลดลงมาอยู่ที่ 27% จาก 41%
ในปีบัญชี 2555 ค่าใช้จ่ายในการขายและการบริหาร (SG&A) ลดลง 22% จากปีก่อนมาอยู่ที่ 337
ล้านบาท ตามยอดขายที่ลดลง UMS มีผลกำไรจากการดำเนินงานก่อนหักดอกเบี้ย ภาษี
ค่าเสื่อมและค่าตัดจำหน่าย (EBITDA) ที่ 14 ล้านบาท มีผลขาดทุนก่อนหักดอกเบี้ยและภาษี
(EBIT) 51 ล้านบาท ซึ่งปรับตัวดีขึ้นจากปีก่อนที่ มีผลขาดทุนจากการดำเนินงานก่อนหักดอกเบี้ย
ภาษี ค่าเสื่อมและค่าตัดจำหน่าย (EBITDA) และผลขาดทุนก่อนหักดอกเบี้ยและภาษี (EBIT) ที่ 40
ล้านและ 107 ล้านบาท ตามลำดับ
และเพื่อให้เป็นไปตามมาตรฐานทางบัญชีและเพื่อสะท้อนราคาถ่านหินที่ลดลง UMS
จึงได้ตั้งค่าเผื่อมูลค่าสินค้าที่ลดลงของสินค้าคงเหลือเป็นจำนวน 243 ล้านบาทในปีนี้
ซึ่งส่วนมากถูกตั้งขึ้นในไตรมาส 3/2556 หากไม่มีการตั้งค่าเผื่อมูลค่าสินค้าที่ลดลงของสินค้าคงเหลือ
ผลขาดทุนของ UMS ในปีนี้จะลดลงกว่าปีที่แล้ว

UMS ทยอยเปิดดำเนินการโรงงานที่สมุทรสาครอีกครั้งตั้งแต่วันที่ 10 มิถุนายน 2556 เป็นต้นมา
หลังจากที่โรงงานต้องปิดตัวไปเกือบ 2 ปี
เนื่องจากความกังวลเกี่ยวกับเรื่องสิ่งแวดล้อมในพื้นที่ใกล้เคียง อย่างไรก็ดี UMS
ยังไม่ได้รับอนุญาตให้ใช้ท่าเรือ ณ ที่โรงงานแห่งนี้ ดังนั้น
กระบวนการทำงานจึงยังไม่เต็มประสิทธิภาพ
โดยการเจรจากับหน่วยงานราชการที่รับผิดชอบในเรื่องนี้ยังคงดำเนินต่อไป UMS
คาดว่าจะสามารถดำเนินการคัดแยกถ่านหินค่าความร้อนปานกลาง (MCV)
เท่านั้นที่โรงงานสมุทรสาครนี้ เนื่องจาก UMS ไม่มีพื้นที่เก็บถ่านหินค่าความร้อนต่ำ (LCV)
หลังจากผ่านกระบวนการคัดแยกซึ่งก่อให้เกิดถ่านหินขนาด 0-5 มม. โดย UMS
กำลังหาทางเพิ่มมูลค่าของถ่านหินขนาด 0-5 มม. ที่อยู่ในสต็อค

ปีที่ดีของบาคองโค

บาคองโคมีผลประกอบการที่ดีเป็นประวัติการณ์ในปีบัญชี 2556 โดยมีกำไรสุทธิ 253 ล้านบาท
เพิ่มขึ้น 24% จากปีที่ผ่านมา บาคองโคขายปุ๋ยและผลิตภัณฑ์ดูแลพืชภัณฑ์สูงเป็นประวัติการณ์ที่
196,400 ตันในปีบัญชี 2556 โดยเพิ่มขึ้น 2% จากปีก่อน ทั้งนี้ สัดส่วนของการขายปุ๋ย NPK คิดเป็น
94% ของยอดขายรวมทั้งหมดในปี 2556 จากปีก่อนที่ 91% รายได้รวมอยู่ที่ 3,229 ล้านบาท ลดลง
4% เมื่อเทียบกับปีก่อน เนื่องมาจากราคาปุ๋ยลดลงจากการที่สัดส่วนการขายปุ๋ย NPK ได้มากขึ้น
ประกอบกับความสามารถในการหาซื้อวัตถุดิบในราคาที่ต่ำลง ทำให้อัตรากำไรเบื้องต้นอยู่ที่ 14.6%
เพิ่มจาก 10.7% ในปีบัญชี 2555 ดังนั้น กำไรเบื้องต้นในปีบัญชี 2556 อยู่ที่ระดับ 470 ล้านบาท
เพิ่มขึ้น 30% เมื่อเทียบกับปีก่อนถึงแม้ว่าจะมียอดขายและรายได้ที่ค่อนข้างคงที่
ค่าใช้จ่ายในการบริหารและการขาย (SG&A) อยู่ที่ 130 ล้านบาท เพิ่มขึ้น 25% เมื่อเทียบกับปีก่อน
เนื่องจากบาคองโคมีการทำการตลาดในประเทศมากขึ้นในปีที่ผ่านมา
มีผลกำไรจากการดำเนินงานก่อนหักดอกเบี้ย ภาษี ค่าเสื่อมและค่าตัดจำหน่าย (EBITDA)
และผลกำไรก่อนหักดอกเบี้ยและภาษี (EBIT) ที่ระดับ 340 ล้านบาท และ 333 ล้านบาท
ตามลำดับ เพิ่มจาก 257 บาท และ 243 ล้านบาท ตามลำดับ ในปีบัญชี 2555

ธุรกิจคลังสินค้ายังคงเติบโต

สืบเนื่องจากพื้นที่คลังสินค้าที่เพิ่มขึ้นจากการเปิดคลังสินค้า บาคองโคหมายเลข 5 ในเดือนกุมภาพันธ์
รายได้จากการให้เช่าคลังสินค้าจึงเพิ่มขึ้นกว่าเท่าตัวในปีนี้
แต่ยังคงนับว่าเป็นรายได้ส่วนน้อยเมื่อเทียบกับรายได้ที่มาจากปุ๋ยคลังสินค้าของบาคองโคมีลูกค้าเช่าพื้นที่ราว
80% โดยเฉลี่ยในปีนี้ ปัจจุบันกลุ่มบริษัทของ TTA ในเวียดนามทั้งหมดมีพื้นที่คลังสินค้ารวมกัน
53,000 ตารางเมตร มีขีดความสามารถในการรองรับสินค้ารวมกันเกือบ 190,000 เมตริกตัน

บาคองโคยังคงมองหาโอกาสในการเติบโต ทั้งในธุรกิจปุ๋ยและคลังสินค้า
โดยบาคองโคคาดว่าจะติดตั้งเครื่องจักรเพื่อเพิ่มกำลังการผลิตปุ๋ยได้อีก 100,000 ตันในปี 2557
ในขณะเดียวกันการเปิดคลังสินค้าแห่งใหม่ ก็มีความเป็นไปได้

ในปีบัญชี 2556 นี้บาเรียเซเรส สร้างผลกำไรให้กับ TTA ทั้งสิ้น 24.5 ล้านบาท ลดลง 15%
จากปีก่อน เนื่องมาจากมีการชะลอการนำเข้าธัญพืชและสินค้าทางการเกษตร

กลุ่มธุรกิจการลงทุน

ผลการดำเนินงานของปี 2556
เป็นเครื่องพิสูจน์ว่ากลยุทธ์การกระจายความเสี่ยงในการลงทุนนั้นได้ผล
ผลการดำเนินงานที่ขาดทุนของโทรีเซนชิปปิ้งถูกชดเชยบางส่วนด้วยผลกำไรที่ปรับตัวดีขึ้นของเมอร์เมด
ในขณะที่บาคองโคและการลงทุนอื่นๆ เช่น ปิโตรลิฟต์ และบาเรียเซเรส ต่างก็มีผลงานที่ดี
อย่างไรก็ดี TTA ยังคงต้องเผชิญกับสถานการณ์ทีท้าทายอย่างยิ่งสำหรับธุรกิจของโทรีเซนชิปปิ้ง และ
UMS เรากำลังพยายามอย่างมากที่จะปรับปรุงผลงานของธุรกิจหลัก
เพื่อให้มั่นใจว่าเราจะมีผลกำไรที่เป็นบวกในปี 2557

ถึงแม้ว่าเราจะไม่ได้วางแผนที่จะมีการบันทึกการด้อยค่าของสินทรัพย์เป็นจำนวนที่มีนัยสำคัญในปี
2556
แต่เนื่องจากตลาดของธุรกิจเรือบรรทุกสินค้าแห้งเทกองไม่สามารถฟื้นกลับมาได้ตามที่ตลาดหรือเราคาดการณ์ไว้
ในขณะที่ UMS
เองก็ต้องเผชิญกับสถานการณ์ที่ท้าทายที่ทำให้เรารู้สึกว่าเราจำเป็นที่จะต้องสะท้อนสิ่งเหล่านี้ไว้ในงบการเงิน
การตั้งสำรองและการบันทึกการด้อยค่าเหล่านี้เป็นการบันทึกทางบัญชีเท่านั้น ดังนั้น
จึงไม่ส่งผลกระทบใดๆ ต่อความสามารถในการสร้างกระแสเงินสดในอนาคต และสภาพคล่องของ
TTA

อย่างไรก็ดี ธุรกิจเรือบรรทุกสินค้าแห้งเทกองกำลังค่อยๆ ฟื้นตัว
ดังนั้นแผนเพิ่มทุนที่เราจึงนำเสนอเป็นการเปิดโอกาสให้โทรีเซนชิปปิ้งสามารถซื้อเรือเข้ามาเสริมกองเรือได้
ก่อนที่ราคาเรือในตลาดจะปรับตัวสูงขึ้นไปกว่านี้
ในขณะเดียวกันภาคธุรกิจการให้บริการน้ำมันและก๊าซนอกชายฝั่ง
ซึ่งเป็นธุรกิจที่เมอร์เมดดำเนินการอยู่ก็ยังคงแข็งแกร่งจากการที่ค่าใช้จ่ายในการสำรวจและการผลิตโดยบริษัทน้ำมันและก๊าซยังคงเพิ่มขึ้นอยู่อย่างต่อเนื่อง
โดยจากรายงานล่าสุดของ Pareto Securities
คาดว่าค่าใช้จ่ายในการสำรวจและการผลิตทั่วโลกจะเพิ่มขึ้น 8% ในปี 2557

ส่วนตลาดปุ๋ยในเวียดนามก็กำลังเติบโตขึ้นอย่างช้าๆ แต่จากการที่อัตราค่าระวางเรืออยู่ในระดับต่ำ
บาคองโคจึงสามารถส่งปุ๋ยจำนวนมากออกไปขายยังประเทศที่อยู่ไกลออกไป เช่น แอฟริกา ในขณะที่
UMS ก็เผชิญกับการแข่งขันจากบริษัทซื้อขายถ่านหินที่เพิ่งตั้งขึ้นมาใหม่
และกำลังพยายามหาวิธีในการรักษายอดขายและเพิ่มอัตรากำไร

นโยบายโดยรวมของเราคือการเฝ้าติดตามสถานการณ์ของตลาดต่างๆ อย่างใกล้ชิด
เพื่อให้มั่นใจว่าธุรกิจหลักของเราได้ถูกบริหารจัดการอย่างมีประสิทธิภาพ
เรายังคงมองหาโอกาสในการลงทุนที่คาดว่าจะนำมาซึ่งผลตอบแทนที่สูงขึ้นในอนาคตสำหรับแต่ละหน่วยธุรกิจ